《古华林苑》
宋代·马之纯

当时园上想欢娱，不见当时见画图。
缥缈神仙来绛阙，分明人世有蓬壶。
庭花唱断风生砌，莲荡归来月满湖。
万点华灯星似缀，明朝簪珥得青芜。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。